
Text rozhodnutia
Súd: Krajský súd Bratislava Spisová značka: 8Scud/29/2010 Identifikačné číslo súdneho spisu: 1010201408 Dátum vydania rozhodnutia: 14. 10. 2011 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2011:1010201408.1 Uznesenie Krajský súd v Bratislave v právnej veci navrhovateľa: R. C. L. E. O. F., bytom E.-R.-G. J.. X. XXX XX E., J., proti odporkyni: Sociálna poisťovňa - ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e. Žiaden z účastníkov n e m á p r á v o na náhradu trov konania. o d ô v o d n e n i e : Navrhovateľ svojím návrhom zo dňa 24.2.2010 žiadal preskúmať rozhodnutie odporkyne číslo XXX XXX XXX zo dňa 21.9.2009, ktorým odporkyňa priznala invaliditu navrhovateľa. Dňa 14.10.2011 na pojednávaní navrhovateľ vzal späť návrh v celom rozsahu a žiadal konanie zastaviť. Odporkyňa nemala námietky k zastaveniu konania. Súd podľa § 250d ods. 3 v spojení s § 250h ods. 2 a § 250l ods. 2 O. s. p. konanie zastavil. O trovách konania súd rozhodol podľa § 246c a § 146 ods. 1 písm. c) O. s. p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2011:1010201408.1 (dáta aktuálne k 2. 11. 2026). Záväzné je znenie zverejnené súdom.




